Кертагъ Давдакь

Кертагъ Давдакь — дегь Алпан уьлкведа уьмуьр авур мазан, шаир ва философ я.

 Уьмуьрдикай 
Ада Къавкъаздин Албаниядин Гирдиман вилаятда уьмуьр авурди я ва Жаванширдин пачагьдин рикӀ алай арифдар тир.

Давдакьан эсеррикай чав «ЧӀехи шарвал Жаваншир кьейила авур ишел» тӀвар алай ясдин чӀал агакьнава. Ам 140 цӀарцӀикай ибарат тир чӀехи шиир я. Шиирда шарвал Жаванширан къамат ганва ва зариди адахъ яс чӀугвазва. И эсердай аквазвайвал, ам теснифнавайди дегьне чирвилер авай, вичин гьиссер къалуриз алакьдай чӀалан устад, кар алакьдай зари я.

Давдакьакай сифте малуматар алпанрин зари ва тарихдин илимдал кӀвалахзавай алим Дасхуьруьнви Моисеян «Албанрин тарих» улубда ганва.

Давдакь эхиримжи йисаралди эрменийри чпин, азербажанри чпин зари яз гьисабзавай. «ЧӀехи шарвал Жаваншир кьейила авур ишел» чав грабар (дегь эрмени) чӀалал кхьенваз агакьнава.

«Эрменийрин Григорьянан килисадин векилри Алпан эдебиятдин имаратар тергзавай ва чпин чӀалаз элкъуьрзавай» — тестикьарзава Азербайжандин академик 3. Буниятова. Азербайжандин алим, профессор М. Жаферзадеди кхьизва: «Азербажандин туьркери Мидияда ва Албанияда ацӀай халкь ва тайифа хьиз уьмуьр авурди туш». Жаваншир кьейила, теснифнавай ясдин чӀал эрмениди кхьин тавунвай хьиз, туьркдини кхьенвач". Алимри тестикьарзава: Кертагъ Давдакь алпан зари я.

Давдакьан «ЧӀехи шарвал Жаваншир кьейила авур ишел» лезги чӀалаз зари Азиз Мирзебегова элкъуьрна ва басмадиз акъудна.

 Чешмеяр 
 Каганкатваци М. История агван. — СПБ, 1861.
 Буниятов 3. Азербажан в VII—IX вв. Баку, 1965.
 «Садвал», 1991-йисан 6-7 нумраяр.
 «РикӀин гаф», 1992-йисан 3-4 нумраяр.

 ЭлячӀунар 

Категория:Алпандин шаирар
Категория:Лезги шаирар